Thomas dei gracia Remensis electus et confirmatus , uniuersis presentes litteras inspecturis in domino salutem . Nouerit uniuersitas uestra quod dominus Guido de proona Miles , Guillelmus et Odetus filii eius , Sibilla et Margareta filie eiusdem Guidonis et Iohannes de Silliaco armiger , maritus dicte margarete , coram gerardo de barro ducis , Clerico fideli , Curie nostre Remensis ad hoc deputato propter hoc constituti , recognouerunt se uendidisse et eciam uendiderunt ecclesie monialium Clarimarisci Cisterciensis ordinis , site iuxta Remis , omnes terras arabiles et prata , quas terras et que prata habebant uel habere poterant ut dicebant usque nunc quacunque de causa , in territoriis de caluomonte iuxta burgum in campania de Tourcellis , et de Griuieio tanquam alodium , et eciam quicquid iuris habebant uel habere poterant , usque nunc in terris et pratis . Quas terras , et que prata Erardus de couceio armiger tenet in feodum a dicto guidone ut dicitur in dictis territoriis racione auselisie uxoris sue filie quondam domini Iohannis de mongero militis , uendiderunt eciam feodum dictum , et quicquid iuris habebant uel habere poterant in eodem usque nunc . Ita tamen quod si contigeret dictum Erardum uel eius uxorem , uel eos qui dictas terras , et dicta prata pro tempore possidebunt aliquid de dictis terris uel pratis uendere , quod dicta ecclesia haberet quitquid iuris dictus Guido racione dicte uendicionis dicti feodi deberet habere , hoc excepto quod dictus Erardus et uxor sua , uel illi qui pro tempore dictas terras et prata possidebunt , dictum feodum erga dictum Guidonem deseruient quamdiu dictas terras et prata in manu sua tenebunt nisi easdem terras et prata ipsi Ecclesie uendiderint , que tunc dictum feodum esset integraliter ecclesie supradicte . Item uendiderunt et se uendidisse recognouerunt predicti guido eius liberi et Iohannes maritus predicte margarete eidem ecclesie quoddam aliud pratum quod habebant ut dicebant situm in territorio de monte sancti martini subtus dictam uillam de monte sancti martini . Que prata et terras supradictas uendiderunt liberas et quitas ab censu , supercensu debitis exactionibus , et ab omni honere et seruitutibus quibuscunque . Hoc saluo quod dictum pratum situm subtus uillam de monte sancti martini , tenetur annuatim domino Iohanni dicto saluagio militi in septem denariis parisiensibus , ut dicebant predicti uenditores . Et hec uendicio facta fuit precio centum et decem librarum parisiensium , de quibus recognouerunt iidem uenditores suum habuisse creantum a dicta ecclesia in pecunia , sibi tradita et deliberata . Promittentes fide ab ipsis singulis corporali prestita quod contra dictam uendicionem per se uel per alium , non uenient in futurum racione hereditatis siue alia quacunque racione seu causa , nec ipsam ecclesiam super premissis uel aliquo eorum de cetero molestabunt uel procurabunt molestari . Et quod aduersus quoscunque de premissis et singulis eidem ecclesie legittimam portabunt garandiam . Hanc autem uendicionem laudauit et approbauit coram clerico nostro predicto , domina Cecilia uxor predicti Guidonis , et spontanea uoluntate sua non coacta , ui , uel metu ipsius Guidonis mariti sui , uel alicuius alterius ad hoc ducta , quittauit dicte ecclesie quicquid iuris habebat uel habere poterat in premissis racione acquestus uel dotis , seu alio quocunque modo . Et promisit ab ipsa prestita corporali fide , quod contra hec non ueniet in futurum , nec molestabit dictam ecclesiam super hiis , nec aliquatenus procurabit molestari . Omnia autem et singula prout superius sunt expressa promiserunt dicti uenditores , et dicta Cecilia sub predicta fide eorum se inuiolabiliter obseruaturos in solidum , et quod dictam ecclesiam super premissis penitus obseruabunt indempnem . Se iurisdicioni curie Remensis sub predicta fidei dacione quantum ad premissa omnia et singula tenenda et firmiter obseruanda subponentes . De premissis autem omnibus et singulis tenendis , et firmiter obseruandis , prout superius sunt expressa , se constituerunt fideiussores quilibet insolidum , domini lendomardus de uonco , Iohannes de altera uilla , Milites , bona fide , et guido armiger , Dominus de chalerenges fide prestita corporali coram predicto clerico . Et eciam dominus Renerus de auallibus miles similiter se constituit fideiussorem bona fide in solidum cum aliis fideiussoribus predictis , coram alio clerico fideli Curie nostre uidelicet petro estiuem . ad hoc misso . Item sciendum est quod predictus Guido de predicto prato sito ut dicitur subtus uillam de monte sancti martini , se deuestiuit tanquam de uendicione coram predicto Gerardo clerico nostro per predictum dominum Iohannem dictum saluagium militem , tanque iusticiam loci , et dictam ecclesiam de eodem prato per eundem militem tanquam de emptione fecit solempniter inuestiri . Item uoluerunt et consenserunt sepedicti uenditores , et Cecilia quod predicta ecclesia sit in eodem statu Trecensus predictarum terrarum et pratorum erga balduinum de tourtellis , in quo ipsi erant tempore uendicionis supradicte . Renunciauerunt eciam omnes et singuli superius nominati omne iuris auxilio tam canonici quam ciuilis , excepcioni , non numerate pecunie , non tradite , non solute , omni excepcioni fori omni priuilegio eisdem uel alicui ipsorum indulto siue indulgendo , Beneficio restitucionis in integrum , Epistole diuiadriani et omni excepcioni , ac rei que possent obici contra presens instrumentum uel factum ad elidenda seu retractanda premissa seu aliquod premissorum . Et se quantum ad premissa tenenda et firmiter obseruanda prout superius sunt expressa supposuerunt iurisdicioni Curie Remensis . In cuius rei testimonium presentes litteras sigillo Curie nostre Remensis fecimus sigillari . Actum Remis Anno domini m .cc .quinquagesimo feria quarta post dominicam qua cantatur / / Iherusalem / / letare .